અમરનાથ શ્રાઇન બોર્ડે ગાઇડલાઇન બહાર પાડી છે. ૧૩૬૪ હેલ્પલાઇન નંબર જાહેર કરવામાં આવ્યો છે. યાત્રિકોએ ફરજિયાત હેલ્થ સર્ટિફિકેટ લેવું પડશે. આ ઉપરાંત ૧૩ વર્ષથી નીચેના અને ૭પ વર્ષથી વધુ વય ધરાવનારાને યાત્રા માટે પરવાનગી આપવામાં આવશે નહીં. રોજ નિયત સમયે યાત્રાળુઓના કોન્વોયને જમ્મુથી જ મજબૂત સુરક્ષા હેઠળ બાલતાલ અને પહેલગામ સુધી લઈ જવાશે. રજિસ્ટ્રેશન કરાવનારા યાત્રિકોને આ સુરક્ષાના કાફલા સાથે જ રહેવા અપીલ કરવામાં આવી છે. ખાનગી વાહનો એકલા રવાના થશે તો જોખમ વધી જશે. યાત્રાના બેઇઝ કેમ્પ પર કોઈ પણ અનધિકૃત રીતે ટેન્ટ કે શોપ ઊભી ન કરે તે માટે સ્થાનિક તંત્રને તાકીદ કરવામાં આવી છે. યાત્રાળુઓએ રૃટ પર કઈ બાબતોનું ધ્યાન રાખવું તેની પણ ગાઇડલાઇન આપવામાં આવી છે.